РЕПУБЛИКА СРБИЈА

НАРОДНА СКУШТИНА

Одбор за правосуђе, државну

управу и локалну самоуправу

07 Број: 06-2/81-15

23. фебруар 2015. године

Б е о г р а д

**З А П И С Н И К**

**32. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 23. ФЕБРУАРА 2015. ГОДИНЕ**

Седница је почела у 9,30 часова.

 Седници је председавао Петар Петровић, председник Одбора.

 Седници су присуствовали чланови Одбора: Биљана Илић Стошић, Мирјана Андрић, Биљана Савовић, Олгица Батић, Мехо Омеровић, Живан Ђуришић, Драган Пауновић, Тања Томашевић Дамњановић, Неђо Јовановић, Ласло Варга и Велинка Тошић.

 Седници је присуствовао Вучетза Тошковић (заменик Владимира Ђукановића).

 Седници нису присуствовали чланови Одбора: Александар Мартиновић, Милетић Михајловић, Балша Божовић, Јован Марковић, нити њихови заменици.

 Олгица Батић је седници присуствовалаи и као представник предлагача закона.

На предлог председника Одбора утврђен је следећи

Д н е в н и р е д :

1. Разматрање Предлогa закона о измени Закона о оверавању потписа, рукописа и преписа, који су поднели народни посланици Маја Гојковић, Биљана Пантић Пиља, Олгица Батић, Драган Николић, Драган Половина, Весна Симић и Неђо Јовановић (број 011-384/15 од 20. фeбруара 2015. године), у начелу;
2. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-4778/14, од 26. децембра 2014. године);
3. Разно.

Пре преласка на рад по утврђеном дневном реду усвојен је, без примедаба, записник са 31. седнице Одбора.

**Прва тачка дневног реда:** **Разматрање** **Предлога закона о измени Закона о оверавању потписа, рукописа и преписа** **у начелу**

Олгица Батић, као представник предлагача закона, указала је на разлоге којима се група народних посланика руководила предлажући измену Закона којом се продужава рок у коме основни судови и општинске управе у градовима и општинама где нису именовани јавни бележници задржавају надлежност за послове оверавања потписа, рукописаи преписа.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу одлучио је да поднесе следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени Закона о оверавању потписа, рукописа и преписа у начелу.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разматрање Предлога одлуке о избору судија који се први пут бирају на судијску функцију**

Мирјана Ивић, као представник Високог савета судства, упознала је Одбор за поступком избора кандидата на судијске фукнције који је спроведен у Високом савету судства и критеријумима којима се Високи савет судства руководио у опредељивању за кандидате који су педложени Народној скупштини за први избор. Одговорила је, притом, и на питање Вучете Тошковића које се односило на примену критеријума у избору кандидата који треба да обезбеде квалитет и стручност новоизабраних носилаца правосудних функција.

Неђо Јовановић је указао на неједнак положај полазника правосудне академије који су на правосудне функције изабрани пре Одлуке Уставног суда и који конкуришу за избор кандидата након те одлуке којом су оспорене одредбе Закона о судијама и Закона о јавном тужилаштву по којима су предност у предлагању за избор на правосудну функцију имали кандидати који су завршили обуку на правосудној академији.

На основу чл. 51. и 201. Пословника Народне скупштине, Одбор је одлучио да поднесе следећи

И З В Е Ш Т А Ј

Одбор за правосуђе, државну управу и локалну самоуправу констатовао је да је Предлог одлуке о избору судија који се први пут бирају на судијску функцију (број 119-4778/14 од 26. децембра 2014. године) Високи савет судства поднео као овлашћени предлагач, у складу са чланом 13. алинеја трећа Закона о Високом савету судства.

Одбор је одлучио да предложи Народној скупштини да прихвати Предлог одлуке о избору судија који се први пут бирају на судијску функцију.

За известиоца Одбора на седници Народне скупштине одређен је Петар Петровић, председник Одбора.

**Tрећа тачка дневног реда: Разно**

Председник одбора је чланове Одбора обавестио о посети посланика Парламента Туниса Народној скупштини и позвао их да узму учешће на састанку који ће се одржати са председницима и представницима скупштинских одбора 24. фебруара 2015. године.

Седница је завршена у 10,00 часова.

СЕКРЕТАР ПРЕДСЕДНИК

Љиљана Милетић Живковић Петар Петровић